title: Provedbena uredba Komisije (EU) br. 165/2012 od 24. veljače 2012. o upisu naziva u Registar zaštićenih oznaka izvornosti i zaštićenih oznaka zemljopisnog podrijetla (Alföldi kamillavirágzat (ZOI))

text:
               15/Sv. 013

               HR

               Službeni list Europske unije

               276

         32012R0165

               L 053/4

               SLUŽBENI LIST EUROPSKE UNIJE

               24.02.2012.

      PROVEDBENA UREDBA KOMISIJE (EU) br. 165/2012
   od 24. veljače 2012.
   o upisu naziva u Registar zaštićenih oznaka izvornosti i zaštićenih oznaka zemljopisnog podrijetla (Alföldi kamillavirágzat (ZOI))
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EZ) br. 510/2006 od 20. ožujka 2006. o zaštiti oznaka zemljopisnog podrijetla i oznaka izvornosti poljoprivrednih i prehrambenih proizvoda (1), a posebno njezin članak 7. stavak 5. prvi podstavak,
   budući da:

               (1)

               U skladu s člankom 6. stavkom 2. Uredbe (EZ) br. 510/2006, zahtjev Mađarske za registraciju naziva „Alföldi kamillavirágzat” objavljen je u Službenom listu Europske unije
                   (2).

               (2)

               Njemačka je dostavila prigovor u skladu s člankom 7. stavkom 1. Uredbe (EZ) br. 510/2006. Prigovori su ocijenjeni prihvatljivima na temelju točke (c) članka 7. stavka 3. te Uredbe. Dopisom od 17. veljače 2011. Komisija je zatražila od odnosnih država članica da nastoje postići međusobni dogovor u skladu sa svojim unutarnjim postupcima.

               (3)

               Između Njemačke i Mađarske postignut je sporazum kojim je izbrisan sljedeći tekst pod točkom 4.2. sažetka (kako je objavljen u SL 16. srpnja 2010.): „Ovaj sušeni proizvod, Chamomillae anthodium, općepoznat kao divlja kamilica, uvršten je kao službeni lijek u ažuriranoj inačici mađarske farmakopeje i europske farmakopeje, te se koristi kao dragocjeni bazni materijal za pripravu čaja od cvijeta kamilice u čajnim vrećicama ili kesicama.”

               (4)

               Na temelju tog sporazuma, suprotstavljena strana je povukla svoj prigovor.

               (5)

               U skladu s člankom 16. stavkom 4. Uredbe Komisije (EZ) br. 1898/2006 (3), izmjena koja se u smislu drugog podstavka članka 7. stavka 5. Uredbe (EZ) br. 510/2006 smatra manjom, ne smije:

                           (a)

                           se odnositi na ključna svojstva proizvoda;

                           (b)

                           mijenjati poveznicu;

                           (c)

                           uključivati izmjenu naziva, ili nekog dijela naziva, proizvoda;

                           (d)

                           utjecati na određeno zemljopisno područje;

                           (e)

                           predstavljati povećanje ograničenja vezanih uz trgovinu proizvodom ili njegovim sirovinama.

               (6)

               Imajući u vidu navedeno, naziv „Alföldi kamillavirágzat”se treba unijeti u Registar zaštićenih oznaka izvornosti i zaštićenih oznaka zemljopisnog podrijetla, a shodno tome bi trebalo ažurirati i objaviti sažetak,

         DONIJELA JE OVU UREDBU:
   Članak 1.
   Oznaka sadržana u Prilogu ovoj Uredbi upisuje se u Registar.
   Članak 2.
   Ažurirani sažetak sadržan je u Prilogu II. ovoj Uredbi.
   Članak 3.
   Ova Uredba stupa na snagu dvadesetog dana od dana objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 24. veljače 2012.

            Za Komisiju

            Predsjednik

         José Manuel BARROSO

      (1)  SL L 93, 31.3.2006., str. 12.

      (2)  SL C 192, 16.7.2010., str. 10.

      (3)  SL L 369, 23.12.2006., str. 1.
   PRILOG I.
   Poljoprivredni proizvodi navedeni u Prilogu I. Ugovoru o EZ-u namijenjeni prehrani ljudi:

      Razred 1.8.   Ostali proizvodi iz Priloga I. Ugovoru (začini itd.)

   MAĐARSKA
   Alföldi kamillavirágzat (ZOI)
   PRILOG II.
   SAŽETAK

      UREDBA VIJEĆA (EZ) br. 510/2006

      „ALFÖLDI KAMILLAVIRÁGZAT”

   EZ BROJ: HU-PDO-0005-0516-21.12.2005.

      ZOI ( X ) ZOZP ( )

   Ovaj sažetak propisuje glavne elemente specifikacije proizvoda za informativne svrhe.
   1.   Nadležna uprava u državi članici:

               Naziv

               :

               Földművelésügyi és Vidékfejlesztési Minisztérium — Élelmiszerlánc-elemzési Főosztály (Uprava za analizu pri Ministarstvu za poljoprivredu i ruralni razvoj)

               Adresa

               :

                           Budapest

                           Kossuth Lajos tér 11

                           1055

                           MAGYARORSZÁG/MAĐARSKA

               Telefon

               :

               +36 13014419

               Telefaks

               :

               +36 13014808

               Adresa elektroničke pošte

               :

               eniko.zobor@fvm.gov.hu

         2.   Skupina:

               Naziv

               :

               Alföldi vadontermő kamillavirág gyűjtők és, feldolgozók csoportosulása (Skupina berača i prerađivača cvijeća divlje kamilice Velike mađarske ravnice)

               Adresa

               :

                           Budapest

                           Dózsa György út 144

                           1134

                           MAGYARORSZÁG/MAĐARSKA

               Telefon

               :

               +36 12886-700/303

               Telefaks

               :

               +36 13501691

               Adresa elektroničke pošte

               :

               herbaria@herbaria.hu

               Sastav

               :

               Proizvođači/prerađivači ( X ) drugi ( X ).

         3.   Vrsta proizvoda:

               Skupina 1.8.

               Ostali proizvodi iz Priloga I. Ugovoru

         4.   Specifikacija:

   (sažetak zahtjeva na temelju članka 4. stavka 2. Uredbe (EZ) br. 510/2006)
   4.1.   Naziv:

   „Alföldi kamillavirágzat”
   4.2.   Opis:

   „Alföldi kamillavirágzat” je osušeni, probrani cvijet divlje kamilice (Matricaria chamomilla L.), ručno ubran sa slanog tla Velike mađarske ravnice.
   Cvijet „Alföldi kamillavirágzat” ima snažni, aromatični, slatkasti miris, lagano gorki okus, tijekom prerade se ne raspada te je manje praškast, a njegovo eterično ulje bolje se čuva od biljnih lijekova napravljenih od uzgojene kamilice.
   U eteričnom ulju „Alföldi kamillavirágzat” nalazi se znatno veća količina (najmanje 20 % ili više) α-bisabolola, sastojka s antiflogističnim i antiulcerativnim učinkom, nego u uzgojenoj kamilici.
   4.3.   Zemljopisno područje:

   Područje na kojem se skuplja i prerađuje samonikla „Alföldi kamillavirágzat” obuhvaća upravno područje pojedinačnih aglomeracija u županijama Szabolcs-Szatmár-Bereg, Borsod-Abaúj-Zemplén, Heves, Jász-Nagykun-Szolnok, Hajdú-Bihar, Békés, Csongrád, Bács-Kiskun i Pest. Imena aglomeracija u županijama su bila točno utvrđena u okviru specifikacije proizvoda. Zemljopisni opis „Alföldi kamillavirágzat” može se primjenjivati na proizvode dobivene od materijala prikupljenog unutar područja upravnih granica gore navedenih mjesta.
   4.4.   Dokaz o podrijetlu:

   Podrijetlo „Alföldi kamillavirágzat” se utvrđuje organoleptičkim i tehničkim ispitivanjima, kao i primjenom sustava sljedivosti.
   Cjelokupni postupak proizvodnje „Alföldi kamillavirágzat” mora se provoditi pod strogim uvjetima proizvodnje i inspekcijskog nadzora, uz sustav osiguranja kvalitete koji se proteže na inspekciju dokumentiranog izvora prikupljanja, zbog čega je moguće utvrditi i provjeriti put proizvoda od njegovog prikupljanja do isporuke gotovog proizvoda.
   Otkupna norma o pravilima kvalitete za divlje ljekovito bilje i njegove bazne materijale, koju je utvrdila skupina, propisuje norme za prikupljanje:
   Mnoštvo pojedinačnih berača bere cvijeće u poljima kamilice tijekom kratke sezone berbe cvijeta kamilice koja traje nekoliko tjedana. U području se nalazi nekoliko otkupnih mjesta na kojima berači predaju svježe ubrane biljke. Kupci odmah u roku od 4 do 8 sati prevoze sirovine odgovarajuće kvalitete u rasutom stanju do pogona za preradu koji se nalaze u tom području. Priložena prijevozna potvrda uključuje preporučeno pismo i deklaraciju na kojoj prijevoznik navodi naziv područja na kojem je predmetna roba prikupljena.
   Dokaz o otkupu se izdaje nakon kontrole količine i kvalitete sirovog baznog materijala, koji su prikupili pojedinačni berači, pri preuzimanju, uz navođenje naziva područja na kojem je predmetna roba prikupljena, i uz potpis berača. Ako sirovi bazni materijal stiže u pogone za preradu u osušenom obliku, u svakom slučaju se mora tražiti potvrda o podrijetlu i području prikupljanja.
   Radi osiguranja sljedivosti tijekom postupka sušenja u očevidnik je potrebno zabilježiti količinu i mjesto prikupljanja proizvoda, kao i lokaciju prikupljanja i mjesta otkupa. U svakom pojedinačnom slučaju za postupak sušenja se mora pripremiti izvješće o proizvodnji.
   Prosječni uzorak kvalitete, uzet iz serije pakirane u kartonskim kutijama od 10 kg tijekom službenog uzorkovanja, predstavlja kvalitetu cjelokupne serije proizvoda. Ako proizvod ispunjava zahtjeve europske farmakopeje i ažurirane inačice mađarske farmakopeje i ako je utvrđen sadržaj α-bisabolola u komponenti esencijalnog ulja koji zahtijeva specifikacija proizvoda, na kartonske kutije se lijepi „zelena” oznaka, a proizvod dobiva dokument o kvalifikaciji na kojem se navodi količina i kvaliteta. Broj dokumenta o kvalifikaciji je posebna oznaka proizvoda „Alföldi kamillavirágzat” i odnosi se isključivo na ispitani proizvod. Ako proizvod ne zadovoljava zahtjeve, ne može ga se staviti na tržište kao proizvod „Alföldi kamillavirágzat”.
   Tijekom postupka punjenja kamilice u čajne vrećice i kesice, za svaki pojedinačni postupak mora se voditi očevidnik o punjenju vrećica čaja. Broj dozvole za distribuciju pojavljuje se uz upotrijebljene i izmjerene količine. Broj dozvole i broj proizvodnje naveden u očevidniku punjenja vrećica čaja pojavljuje se na kupovnom pakiranju krajnjeg proizvoda. Ti podaci mogu se upotrijebiti za praćenje datuma proizvodnje, kao i identifikacijskog broja, količine i podrijetla upotrijebljene serije.
   4.5.   Metoda proizvodnje:

   (a)   Prikupljanje i prijevoz

   Cvijeće se prikuplja u svibnju i lipnju, ali često čak i u kasnom travnju. Divlja kamilica se prikuplja korištenjem češlja za kamilicu koji može biti napravljen od drva, željeza ili lima. Cvijet se odvaja od stabljike pomoću zubaca češlja, te se potom prazni u vreće. Hladno obrani cvjetovi se mogu pohraniti u vrećama do četiri sata bez ikakvog narušavanja njihove kvalitete. Veće količine se mogu rasprostrijeti u sloju dubokom 15-20 cm i mogu se staviti u vrećice koristeći drvene lopate tek neposredno prije prijevoza. S obzirom na to da je cvijet kamilice vrlo krhak, ne smije ga se nepotrebno pritiskati niti okretati.
   (b)   Sušenje

   Cvijeće kamilice može se sušiti na prirodan ili umjetan način.
   Tradicionalna metoda sušenja cvijeća kamilice je prirodno sušenje u sušionici. Očišćeni cvjetovi kamilice rasprostiru se u sloju debljine jednog palca u sušionici. Cvijeće se suši unutar pet do šest dana u zračnoj sušionici koju je lako prozračiti.
   Kada se cvijeće kamilice suši na umjetan način u sušilici, tada se neobrađeni cvjetovi rasprostiru na čistu površinu u sloju dubokom 15-20 cm, potom se skupljaju u košare ili druga sredstva za prijevoz i stresu na pokretnu traku. Sušenje se može obaviti u sušionici, na površinama određenim za sušenje biljaka ili u tzv. sustavima tunela za sušenje.
   (c)   Otklanjanje peteljke, ručni probir

   Prilagođeni sustav sita prerađuje osušene cvjetove kamilice, koji su bili streseni na stroj za otklanjanje peteljke, odstranjuje otpale latice, zgnječene dijelove, pupoljke i sve druge preostale nečistoće. Lopatice koje se vrte na dnu i na kraju sita ili valjci za obrezivanje otklanjaju peteljke te potom proizvod stiže na traku za probiranje gdje se podvrgava daljnjem ručnom probiru i pakira u kartonske kutije od 10 kg radi pohranjivanja.
   (d)   Pakiranje

   „Alföldi kamillavirágzat” se stavlja na tržište u skladu sa zdravstvenim zahtjevima i zahtjevima za zaštitu potrošača:

               —

               u vrećicama za očuvanje arome koje sadržavaju mljevenu kamilicu

               neto težine 1,2 g,

               —

               u kesicama za očuvanje arome koje sadržavaju cijele cvjetove kamilice

               neto težine 2 g,

               —

               kao cijeli cvjetovi pakirani u čajne vrećice, u pakiranjima

               od 50 g,

               —

               u velikim kartonskim kutijama, u pakiranjima

               od 10 kg.

         4.6.   Poveznica:

      Povijest

   Dr. Ferenc Simonffy upućuje na poveznicu između južnog dijela Velike mađarske ravnice i divlje kamilice u svojoj knjizi Adatok Székkutas jelenéből és múltjából — Történelmi megemlékezés a volt vásárhelyi „Nagypusztáról” (Podaci iz sadašnjosti i prošlosti Székkutasa — Povijesna komemoracija „Velike Puszte” Vásárhelyja), u kojoj piše kako „kamilica uglavnom raste u slanim područjima Puszte”. Autor navodi kako je većina kupaca došla iz sjevernih zemalja (Švedske, Danske, Finske i Kanade). Prema medicinskim i kemijskim stručnjacima tih zemalja „ta biljka se ne može umjetno uzgajati jer ne sadržava tvari koje se nalaze u kamilici koja raste divlje i na slanom tlu”.
   Nakon Prvog svjetskog rata, porast potražnje na njemačkom tržištu potaknuo je uspjeh kamilice. Družba Herbária Országos Gyógynövény és Selyemgubóforgalmi Szövetkezeti Vállalat (Nacionalna trgovinska zadruga ljekovitog bilja i svilenog kokona Herbária) je s jednostavnim sušenjem započela proizvodnjo u Székkutasu u razdoblju 1936.-37., pri čemu se u početku bavila čuvanjem i sušenjem povrća. 23. veljače 1939., središnji predstavnik zadruge odlučio je proširiti njihove djelatnosti na prikupljanje i industrijsko sušenje cvjetova kamilice i izgradnju tvornice neophodne za tu svrhu.

      Zemljopisna poveznica

   Razvoj prikupljanja, prerade i prodaje divlje kamilice je vrijedan primjerni model za regionalno iskorištavanje bilja. „Alföldi kamillavirágzat” duguje svoja jedinstvena svojstva (vidjeti točku 4.2.) ekološkim svojstvima svog staništa, odnosno tlu, broju sunčanih sati i godišnjoj količini padalina.
   Prvi razred proizvoda može se dobiti od biljaka koje rastu na slanoj Puszti Velike mađarske ravnice koja se teško može upotrijebiti za bilo kave druge svrhe, ali koja je bogata sunčevim svjetlom. Matricaria chamomilla, koja je bazni materijal za „Alföldi kamillavirágzat”, može u svojim korijenskim stanicama akumulirati 10 mg/g natrijevih soli. Ovo objašnjava zašto je u stanju iskoristiti vlagu slanog tla Velike mađarske ravnice koju ne mogu iskoristiti druge biljke.
   Broj sunčanih sati u Velikoj mađarskoj ravnici kreće se u rasponu od 2 000 do 2 100 godišnje, uz godišnju količinu padalina od približno 500 do 600 mm. Veliki broj sunčanih sati omogućava povećanu razinu akumulacije aktivnih tvari dok vrijeme s manjim brojem sunčanih sati smanjuje akumulaciju aktivnih tvari. Strana istraživanja također su potvrdila da velika količina sunčanih sati i vrućine (glavna klimatska obilježja Velike mađarske ravnice) imaju povoljni učinak na udio esencijalnog ulja u kamilici (Saleh, 1973.). Rezultati istraživanja također su dokazali da manje godišnje količine padaline dovode do manjeg rasta biljke u visinu i utječu na smanjenja veličine lista kamilice (Gosztola et al., 2008.). Također, lužnata i slana tla dovode do smanjenog rasta (Sztefanov et al., 2003.; Balak et al., 1999.). Brojni istraživački projekti provedeni u Mađarskoj vezano uz prirodnu, divlju kamilicu otkrili su velike razlike između populacija kamilice u području Podunavlja i Velike mađarske ravnice u smislu morfologije i sadržaja. Divlja kamilica iz područja neutralnih ili blago kiselih tala je krupnijeg rasta i ima veće cvjetove, ali njena esencijalna ulja imaju manji sadržaj α-bisabolola, dok je kamilica ubrana u kontinentalnim, slanim područjima Velike mađarske ravnice manja rastom, ima kompaktni cvijet, ali njeno esencijalno ulje sadržava veće količine vrijednog α-bisabolola, sa spazmolitičkim i protuupalnim svojstvima, koji je glavni sastojak esencijalnog ulja. To u svakom primjeru doseže 20 %, ali može iznositi i do 45-58 %, ovisno o godini (Gosztola et al., 2005.; Sztefanov et al., 2003.).
   Iz poveznice između proizvoda i zemljopisnog područja Velike mađarske nizine – proučene u pogledu klime i tla – moguće je utvrditi da se bazni materijal za „Alföldi kamillavirágzat” sastoji od cvjetova kamilice niskog rasta s visokim udjelom α-bisabolola, koja raste isključivo u staništu Velike mađarske nizine u gore navedenim ekološkim uvjetima.
   4.7.   Nadzorno tijelo:

               Naziv

               :

               Csongrád Megyei Élelmiszerlánc-biztonsági és Állategészségügyi Igazgatóság (Županijska uprava za sigurnost prehrambenog lanca i zdravlje životinja Csongráda)

               Adresa

               :

                           Szeged

                           Vasas Szent Péter u. 9/a

                           6700

                           MAGYARORSZÁG/MAĐARSKA

               Telefon

               :

               +36 62422358/62551850

               Telefaks

               :

               +36 62426183

               Adresa elektronske pošte

               :

               szigetis@oai.hu; csongrad_megye@oai.hu

               Naziv

               :

               Hajdú-Bihar Megyei Élelmiszerlánc-biztonsági és Állategészségügyi Igazgatóság (Županijska uprava za sigurnost prehrambenog lanca i zdravlje životinja Hajdú-Bihara)

               Adresa

               :

                           Debrecen

                           Diószegi út 30

                           4030

                           MAGYARORSZÁG/MAĐARSKA

               Telefon

               :

               +36 52526240

               Telefaks

               :

               +36 52442841

               Adresa elektronske pošte

               :

               harsanyi@oai.hu

         4.8.   Označavanje:

   Osim detalja propisanih u odgovarajućim propisima, sljedeće informacije moraju se navesti na potrošačkoj etiketi:

               —

               naziv proizvoda „ALFÖLDI KAMILLAVIRÁGZAT”,

               —

               oznaka „samoniklo”,

               —

               pod nazivom proizvoda navod „filteres tea” (čaj u čajnim vrećicama) ili „tasakolt tea” (čaj u čajnim kesicama),

               —

               grafički prikaz cvijeta kamilice,

               —

               „zaštićena oznaka izvornosti” ili njena kratica (ZOI),

               —

               logotip Europske unije (sljedeća registracija).

         Ako je proizvod pakiran izvan gore navedenog zemljopisnog područja, mora se osigurati sljedivost do mjesta zemljopisnog podrijetla. Čak i u tom slučaju na pakiranju proizvoda „Alföldi kamillavirágzat” mora se nalaziti zaštićeni naziv, logotip i odgovarajući simbol Europske unije.


title: Provedbena uredba Vijeća (EU) 2016/74 od 22. siječnja 2016. o provedbi Uredbe (EU) br. 267/2012 o mjerama ograničavanja protiv Irana

text:
               23.1.2016

               HR

               Službeni list Europske unije

               L 16/6

         PROVEDBENA UREDBA VIJEĆA (EU) 2016/74
   od 22. siječnja 2016.
   o provedbi Uredbe (EU) br. 267/2012 o mjerama ograničavanja protiv Irana
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EU) br. 267/2012 od 23. ožujka 2012. o mjerama ograničavanja protiv Irana (1), a posebno njezin članak 46.,
   uzimajući u obzir prijedlog visokog predstavnika Unije za vanjske poslove i sigurnosnu politiku,
   budući da:

               (1)

               Vijeće je 23. ožujka 2012. donijelo Uredbu (EU) br. 267/2012 o mjerama ograničavanja protiv Irana.

               (2)

               Vijeće sigurnosti Ujedinjenih naroda (VSUN) 17. siječnja 2016. izbrisalo je dva subjekta s popisa osoba i subjekata koji podliježu mjerama uvedenima stavkom 6. točkama (c) i (d) Priloga B Rezoluciji VSUN-a 2231(2015). Te bi subjekte također trebalo izbrisati s popisa osoba i subjekata koji podliježu mjerama ograničavanja, navedenog u Prilogu VIII. Uredbi (EU) br. 267/2012.

               (3)

               Uredbu (EU) br. 267/2012 trebalo bi stoga na odgovarajući način izmijeniti,

         DONIJELO JE OVU UREDBU:
   Članak 1.
   Subjekti navedeni u Prilogu ovoj Uredbi brišu se s popisa subjekata navedenog u Prilogu VIII. Uredbi (EU) br. 267/2012.
   Članak 2.
   Ova Uredba stupa na snagu na dan objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 22. siječnja 2016.

            Za Vijeće

            Predsjednik

         A.G. KOENDERS

      (1)  SL L 88, 24.3.2012., str. 1.

      PRILOG

                  1.

                  Bank Sepah i Bank Sepah International


title: Provedbena uredba Komisije (EU) br. 1206/2012 od 14. prosinca 2012. o odobrenju pripravka endo-1,4-beta-ksilanaze dobivenog od Aspergillus oryzae (DSM 10287) kao dodatka hrani za životinje za perad za tov, odbijenu prasad i svinje za tov i izmjeni Uredaba (EZ) br. 1332/2004 i (EZ) br. 2036/2005 (nositelj odobrenja DSM Nutritional Products)  Tekst značajan za EGP

text:
               03/Sv. 66

               HR

               Službeni list Europske unije

               266

         32012R1206

               L 347/12

               SLUŽBENI LIST EUROPSKE UNIJE

         PROVEDBENA UREDBA KOMISIJE (EU) br. 1206/2012
   od 14. prosinca 2012.
   o odobrenju pripravka endo-1,4-beta-ksilanaze dobivenog od Aspergillus oryzae (DSM 10287) kao dodatka hrani za životinje za perad za tov, odbijenu prasad i svinje za tov i izmjeni Uredaba (EZ) br. 1332/2004 i (EZ) br. 2036/2005 (nositelj odobrenja DSM Nutritional Products)
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 1831/2003 Europskog parlamenta i Vijeća od 22. rujna 2003. o dodacima hrani za životinje za korištenje u hranidbi životinja (1), a posebno njezin članak 9. stavak 2.,
   budući da:

               (1)

               Uredbom (EZ) br. 1831/2003 predviđeno je odobravanje dodataka hrani za životinje za korištenje u hranidbi životinja te osnova i postupci za izdavanje takvog odobrenja. Člankom 10. iste Uredbe predviđena je ponovna procjena dodataka hrani za životinje odobrenih prema Direktivi Vijeća 70/524/EEZ (2).

               (2)

               Pripravak endo-1,4-beta-ksilanaze (EC 3.2.1.8) dobiven od Aspergillus oryzae (DSM 10287) odobren je bez vremenskog ograničenja u skladu s Direktivom 70/524/EEZ kao dodatak hrani za životinje za korištenje kod pilića za tov, purana za tov i prasadi Uredbom Komisije (EZ) br. 1332/2004 (3), a na četiri godine odobren je za svinje za tov i patke Uredbom Komisije (EZ) br. 2036/2005 (4). Pripravak je naknadno unesen u Registar dodataka hrani za životinje kao postojeći proizvod u skladu s člankom 10. stavkom 1. Uredbe (EZ) br. 1831/2003.

               (3)

               U skladu s člankom 10. stavkom 2. Uredbe (EZ) br. 1831/2003 povezano s člankom 7. iste Uredbe, podnesen je zahtjev za ponovnu procjenu pripravka endo-1,4-beta-ksilanaze (EC 3.2.1.8) dobivenog od Aspergillus oryzae (DSM 10287) kao dodatka hrani za životinje za piliće i purane za tov, odbijenu prasad, svinje za tov i patke te u skladu s člankom 7. te Uredbe za novo korištenje kod svih vrsta peradi za tov, uz zahtjev da se taj dodatak uvrsti u kategoriju dodataka hrani za životinje „Zootehnički dodaci”. Tom su zahtjevu priloženi podaci i dokumenti propisani člankom 7. stavkom 3. Uredbe (EZ) br. 1831/2003.

               (4)

               Europska agencija za sigurnost hrane (dalje u tekstu „Agencija”) zaključila je u mišljenju od 12. lipnja 2012. (5) da, pod predloženim uvjetima korištenja, pripravak endo-1,4-beta-ksilanaze (EC 3.2.1.8) dobiven od Aspergillus oryzae (DSM 10287) nema štetan učinak na zdravlje životinja, zdravlje ljudi ili na okoliš te da ima potencijal da povoljno utječe na produktivnost životinja kod pilića za tov, purana za tov i pataka za tov. Taj se zaključak može ekstrapolirati i na sve manje značajne vrste peradi za tov. Također je zaključeno da dodatak hrani za životinje ima potencijal da povoljno utječe na produktivnost životinja kod prasadi i svinja za tov. Agencija ne smatra da postoji potreba za posebnim zahtjevima za monitoring nakon stavljanja na tržište. Ona je također potvrdila izvještaj o analitičkoj metodi dodatka u hrani za životinje koji je podnio Referentni laboratorij osnovan Uredbom (EZ) br. 1831/2003.

               (5)

               Procjena pripravka endo-1,4-beta-ksilanaze (EC 3.2.1.8) dobivenog od Aspergillus oryzae (DSM 10287) pokazuje da su ispunjeni uvjeti za odobrenje, kako je predviđeno člankom 5. Uredbe (EZ) br. 1831/2003. U skladu s time trebalo bi odobriti korištenje toga pripravka kako je definirano u Prilogu ovoj Uredbi.

               (6)

               Kao posljedica izdavanja novog odobrenja u skladu s Uredbom (EZ) br. 1831/2003, potrebno je na odgovarajući način izmijeniti Uredbe (EZ) 1332/2004 i (EZ) br. 2036/2005.

               (7)

               Budući da iz sigurnosnih razloga nije potrebno odmah primjenjivati promjene uvjeta odobrenja, primjereno je odrediti prijelazno razdoblje kako bi se zainteresirane strane pripremile za ispunjavanje novih zahtjeva koji proizlaze iz odobrenja.

               (8)

               Mjere predviđene u ovoj Uredbi u skladu su s mišljenjem Stalnog odbora za prehrambeni lanac i zdravlje životinja,

         DONIJELA JE OVU UREDBU:
   Članak 1.
   Odobrenje
   Pripravak definiran u Prilogu koji pripada kategoriji dodataka hrani za životinje „Zootehnički dodaci” i funkcionalnoj skupini „Tvari za poticanje probavljivosti” odobrava se kao dodatak hrani za životinje u hranidbi životinja pod uvjetima utvrđenim u tom Prilogu.
   Članak 2.
   Izmjene Uredbe (EZ) br. 1332/2004
   Uredba (EZ) 1332/2004 mijenja se kako slijedi:

               1.

               Članak 1. zamjenjuje se sljedećim:
               „Članak 1.
               Pripravak koji pripada skupini ‚Enzimi’, kako je navedeno u Prilogu II., odobrava se za korištenje bez vremenskog ograničenja kao dodatak hrani za životinje u hranidbi životinja pod uvjetima utvrđenim u tom Prilogu.”

               2.

               Briše se Prilog I.

         Članak 3.
   Izmjena Uredbe (EZ) br. 2036/2005
   U Prilogu III. Uredbi (EZ) br. 2036/2005, briše se stavka za br. 5. endo-1,4-beta-ksilanaza EC 3.2.1.8.
   Članak 4.
   Prijelazne mjere
   Pripravak naveden u Prilogu i hrana za životinje koja sadrži taj pripravak, koji su proizvedeni i označeni prije 4. srpnja 2013. u skladu s pravilima primjenjivima prije 4. siječnja 2013. mogu se i dalje stavljati na tržište i koristiti dok se ne iscrpe postojeće zalihe.
   Članak 5.
   Ova Uredba stupa na snagu dvadesetog dana od dana objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 14. prosinca 2012.

            Za Komisiju

            Predsjednik

         José Manuel BARROSO

      (1)  SL L 268, 18.10.2003., str. 29.

      (2)  SL L 270, 14.12.1970., str. 1.

      (3)  SL L 247, 21.7.2004., str. 8.

      (4)  SL L 328, 15.12.2005., str. 13.

      (5)  EFSA Journal 2012.; 10(7):2790.

      PRILOG

                  Identifikacijski broj dodatka hrani za životinje

                  Naziv nositelja odobrenja

                  Dodatak hrani za životinje

                  Sastav, kemijska formula, opis, analitička metoda

                  Vrsta ili kategorija životinja

                  Najviša dob

                  Najmanji sadržaj

                  Najveći sadržaj

                  Ostale odredbe

                  Trajanje odobrenja

                  Jedinice aktivnosti/kg potpune krmne smjese sa sadržajem vlage od 12 %

                     Kategorija zootehničkih dodataka. Funkcionalna skupina: tvari za poticanje probavljivosti

                  4a1607

                  DSM Nutritional Products

                  Endo-1,4-beta-ksilanaza
                  EC 3.2.1.8

                                 Sastav dodatka hrani za životinje

                              Pripravak endo-1,4-beta-ksilanaze dobiven od Aspergillus oryzae (DSM 10287) s najmanjom aktivnosti u:

                                          čvrstom obliku: 1 000  FXU (1)/g

                                          tekućem obliku: 650 FXU/ml

                                 Karakterizacija aktivne tvari

                              endo-1,4-beta-ksilanaza dobivena od Aspergillus oryzae (DSM 10287)

                                 Analitička metoda
                                  (2)

                              Za kvantifikaciju endo-1,4-beta-ksilanaze dobivene od Aspergillus oryzae (DSM 10287) u dodatku hrani za životinje:
                              Kolorimetrijska metoda za mjerenje obojenih čestica topivih u vodi koje nastaju djelovanjem endo-1,4-beta-ksinalaze iz supstrata arabinoksilana azo-pšenice obojenog remazol-brilliant blue.
                              Za kvantifikaciju endo-1,4-beta-ksilanaze dobivene od Aspergillus oryzae (DSM 10287) u premiksima i hrani za životinje:
                              Kolorimetrijska metoda za mjerenje obojenih čestica topivih u vodi koje nastaju djelovanjem endo-1,4-beta-ksinalaze iz azurinom premreženog supstrata arabinoksilana pšenice.

                  Perad za tov

                  —

                  100  FXU

                  —

                              1.

                              U uputama za korištenje dodatka hrani za životinje i premiksa, navedite temperaturu skladištenja, rok valjanosti i stabilnost pri peletiranju.

                              2.

                              Preporučena najveća doza po kg potpune krmne smjese za:

                                          —

                                          perad za tov: 200 FXU

                                          —

                                          prasad (odbijenu): 400 FXU

                                          —

                                          svinje za tov: 200 FXU.

                              3.

                              Za korištenje u hrani za životinje bogatoj neškrobnim polisaharidima (uglavnom arabinoksilani).

                              4.

                              Za korištenje kod odbijene prasadi do otprilike 35 kg.

                              5.

                              Za sigurnost: kod rukovanja koriste se zaštita za disanje i rukavice.

                  4. siječnja 2023.

                  Prasad (odbijena)
                  Svinje za tov

                  200  FXU

         (1)  FXU je količina enzima koja oslobađa 7,8 mikromola reducirajućih šećera (ekvivalenti ksiloze) iz arabinoksilana azo-pšenice u minuti kod pH 6,0 i 50 °C.

         (2)  Detalji analitičkih metoda dostupni su na sljedećoj adresi Referentnog laboratorija:
      http://irmm.jrc.ec.europa.eu/EURLs/EURL_feed_additives/Pages/index.aspx.


title: Provedbena uredba Komisije (EU) 2015/968 оd 22. lipnja 2015. o određivanju količina koje je potrebno dodati količini utvrđenoj za podrazdoblje od 1. listopada do 31. prosinca 2015. u okviru carinskih kvota koje su Provedbenom uredbom (EU) br. 412/2014 otvorene za jaja, proizvode od jaja i albumin iz jaja podrijetlom iz Ukrajine

text:
               23.6.2015

               HR

               Službeni list Europske unije

               L 157/42

         PROVEDBENA UREDBA KOMISIJE (EU) 2015/968
   оd 22. lipnja 2015.
   o određivanju količina koje je potrebno dodati količini utvrđenoj za podrazdoblje od 1. listopada do 31. prosinca 2015. u okviru carinskih kvota koje su Provedbenom uredbom (EU) br. 412/2014 otvorene za jaja, proizvode od jaja i albumin iz jaja podrijetlom iz Ukrajine
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 1308/2013 Europskog parlamenta i Vijeća od 17. prosinca 2013. o uspostavljanju zajedničke organizacije tržišta poljoprivrednih proizvoda i stavljanju izvan snage uredbi Vijeća (EEZ) br. 922/72, (EEZ) br. 234/79, (EZ) br. 1037/2001 i (EZ) br. 1234/2007 (1), a posebno njezin članak 188. stavke 2. i 3.,
   budući da:

               (1)

               Provedbenom uredbom Komisije (EU) br. 412/2014 (2) otvorene su godišnje carinske kvote za uvoz proizvoda iz sektora jaja i albumina iz jaja podrijetlom iz Ukrajine.

               (2)

               Količine obuhvaćene zahtjevima za uvozne dozvole podnesenima od 1. do 7. lipnja 2015. za podrazdoblje od 1. srpnja do 30. rujna 2015. manje su od raspoloživih količina. Stoga je potrebno odrediti količine za koje nisu podneseni zahtjevi i dodati ih količini utvrđenoj za sljedeće podrazdoblje kvote.

               (3)

               Kako bi se osigurala učinkovitost mjere, ova bi Uredba trebala stupiti na snagu na dan objave u Službenom listu Europske unije,

         DONIJELA JE OVU UREDBU:
   Članak 1.
   Količine za koje nisu podneseni zahtjevi za uvozne dozvole u skladu s Provedbenom uredbom (EU) br. 412/2014, koje je potrebno dodati podrazdoblju od 1. listopada do 31. prosinca 2015., navedene su u Prilogu ovoj Uredbi.
   Članak 2.
   Ova Uredba stupa na snagu na dan objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 22. lipnja 2015.

            Za Komisiju,

            u ime predsjednika,

         Jerzy PLEWA

            Glavni direktor za poljoprivredu i ruralni razvoj

      (1)  SL L 347, 20.12.2013., str. 671.

      (2)  Provedbena uredba Komisije (EU) br. 412/2014 od 23. travnja 2014. o otvaranju uvoznih carinskih kvota Unije za jaja, proizvode od jaja i albumine podrijetlom iz Ukrajine i upravljanju tim kvotama (SL L 121, 24.4.2014., str. 32.).

      PRILOG

                  Redni br.

                  Količine za koje nije podnesen zahtjev koje treba dodati količini raspoloživoj za podrazdoblje od 1. listopada do 31. prosinca 2015.
                  (protuvrijednost jaja u ljusci u kg)

                  09.4275

                  1 087 500

                  09.4276

                  2 250 000